У паняцця ёсць і іншыя значэнні, гл. Дружны.

**Дру́жны** (трансліт.: *Družny*, руск.: Дружный) — пасёлак у Пухавіцкім раёне Мінскай вобласці. Цэнтр Свіслацкага сельсавета. Размешчаны за 40 км на поўнач ад Мінска, за 24 км на паўночны захад ад раённага центра і за 4 км на паўночны ўсход ад Рудзенска. Каля дарогі Р69 Шацк — Смілавічы.

Прырода
-------

Мацяры́нскае возера
Побач рака Свіслач, вадасховішча Земснарад і возера Мацярынскае.

Каля пасёлка, у раёне гаражоў, жыве калонія марскіх чаек (да будаўніцтва населенага пункта іх гнездаванне знаходзілася на месцы сённяшніх гаражоў).

Гісторыя
--------

Паводле пастановы ЦК КПСС і Савета Міністраў БССР ад 26 чэрвеня 1980 года, у 1988 годзе павінна была быць запушчана Мінская атамная цеплаэлектрацэнтраль. Пастановай Савета Міністраў БССР ад 13 лютага 1981 года выбар пляцоўкі для будавання атамнай ЦЭЦ быў вызначаны на землях калгасаў Пухавіцкага раёна за 25 км ад мяжы Мінска.

4 мая 1982 года загадам Мінэнерга СССР № 253 арганізавана Дырэкцыя будаванай Мінскай АТЭЦ. 10 мая 1982 года загадам Мінэнерга СССР № 92К на пасаду дырэктара Мінскай АТЭЦ прызначаны Віктар Іванавіч Шаманоўскі. Паралельна пачалося будаўніцтва новага пасёлка. На камсамольска-моладзевай будоўлі працавала 3,5 тыс. чалавек з усяго СССР.

У пачатку 1985 года быў збудаваны першы дом (вуліца Чэпіка, 24). Пры будаванні працоўныя натыкнуліся на праблемы з грунтам, палі танулі ў балоце, а будаўнічая тэхніка вязла. Ненадзейны тарфяны грунт даводзілася знімаць, а заміж яго ўкладалі намыты пясок са штучнага возера.

2 лютага 1985 года ў выніку праведзенага конкурсу сярод школьнікаў указам прэзідыума ВС БССР была зацверджана назва пасёлка.

У верасні 1985 года палова пасёлка фактычна была збудавана, планавалася, што другая палова будзе ўзведзеная бліжэй да тэрміну здачы станцыі.

У 1986 годзе ў Дружны эвакуіравана больш за 1200 чалавек з Прыпяці, першыя 250 сем’яў прыехалі праз пару месяцаў пасля аварыі. 1986 год: — здача першых дамоў.

Мінская ЦЭЦ-5 і вадасховішча Земснарад
У сувязі з аварыяй на ЧАЭС, 1 ліпеня 1987 года пастановай ЦК КПСС было даручана закансерваваць будаванне станцыі.

1 красавіка 1988 года была адчынена дружненская пасялковая бібліятэка.

У 1990-я гады дзякуючы Віктару Шамановскаму ў Дружным аднавілася ўзвядзенне жылых дамоў для персаналу. Для мадэрнізацыі энергасістэмы Беларусі было прыняло вырашэнне перапрафіляваць атамную электрастанцыю ў цеплаэлектрацэнтраль на арганічным паліве.

У 1997 годзе быў адкрыты забаўляльны парк з трыма атракцыёнамі — «Лодачкі», «Ракушкі» і карусель. У 2017 годзе атракцыёны былі дэмантаваны.

4 жніўня 1999 года запушчаны першы энергаблок з намінальнай магутнасцю 330 мегават.

У 2007—2009 гадах жыхары мястэчка праводзілі грамадскую кампанію супраць будаўніцтва завода пестыцыдаў ЗАТ «Аўгуст-Бел», які адносіцца да 1-га класа небяспекі.

У 2010 годзе пачалося будаўніцтва другога энергаблока ЦЭЦ-5. 25 снежня 2011 года а 16:08 адбылося першае падключэнне другога энергаблока ЦЭЦ-5 да энергасістэмы Беларусі.

У 2014 годзе з’явіліся планы стварэння вакол Мінска шасці гарадоў-спадарожнікаў. У снежні 2016 года быў зацверджаны генплан, дзе Дружны планавалася дабудаваць да 2030 года і аб’яднаць з Рудзенскам і Свіслаччу ў паўнацэнны горад з сучаснай інфраструктурай.

22 лістапада 2021 года ў пасёлак Дружны быў перанесены цэнтр Свіслацкага сельсавета.

* Дружны на здымках
* Жылы дом, вул. Шаманоўскага 25Жылы дом, вул. Шаманоўскага 25
* Жылы дом, вул. Шаманоўскага 17Жылы дом, вул. Шаманоўскага 17
* Жылыя домы па вул. Шаманоўскага.Жылыя домы па вул. Шаманоўскага.
* ПанарамаПанарама

Эканоміка
---------

Свіслацкі сельсавет — прамысловы цэнтр Пухавіцкага раёна, яго паступленні ў бюджэт складаюць каля 40 % ад усіх паступленняў Пухавіцкага раёна. Тымчасова, у пасялковым Савеце пражывае толькі каля 17 % ад колькасці насельніцтва Пухавіцкага раёна.

У пасёлке працуе адзяленне сувязі, паслугі электрасувязі забяспечвае Пухавіцкі вузел электрасувязі. На сённяшні дзень прадпрыемства падае больш 70 відаў паслуг, асноўнымі з якіх з’яўляюцца: тэлефанія, Інтэрнэт, тэлебачанне.

**Прадпрыемствы:**

* ЗАТ «Аўгуст-Бел».
* Філіял «Белэнэргабудіндустрыя».
* Мінская ЦЭЦ-5.
* ТАА «Строй мантаж» — будаванне і грузаперавозкі.

* Эканоміка
* Мінская ЦЭЦ-5Мінская ЦЭЦ-5
* крама "Родны кут"крама "Родны кут"
* Рэстаран "Сасновы Бор"Рэстаран "Сасновы Бор"
* Пошта і адзяленне Беларусбанка (24 чэрвеня 2018)Пошта і адзяленне Беларусбанка (24 чэрвеня 2018)

Сацыяльная сфера
----------------

### Адукацыя

Аркестр Дружненскай дзіцячай школы мастацтваў, канец 1990-х. Дзень энергетыка, Мінская ЦЭЦ-5.
* **Сярэдняя школа № 1 п. Дружны**.
* Яслі-сад «Сонейка». Быў адкрыты ў 1989 годзе пад назвай «Церамок». У 1996 годзе дашкольная ўстанова была пераназвана ў дзіцячы сад-яслі «Сонейка».
* Яслі-сад «Зубраня». Дзіцячы сад пабудаваны ў 1986 годзе. Кожны чацвер месяца праходзіць беларускамоўны дзень, на працягу ўсяго дня выхаванне праходзіць на беларускай мове.
* Дзіцячая школа мастацтваў.
* ДУ "Фізкультурна-аздараўленчы комплекс «Энергія».

### Медыцына

* Медыцынскія паслугі надае пасялковая медычная амбулаторыя, збудаваная ў 1987 годзе. Колькасць абслугоўваных пацыентаў складае 150 чалавек у змену.
* Паліклініка.

* Сацыяльная сфера
* Яслі-сад "Зубраня"Яслі-сад "Зубраня"
* Сярэдняя школаСярэдняя школа
* Яслі-сад "Сонейка", таблічкаЯслі-сад "Сонейка", таблічка
* Дзіцячая школа мастацтваў, таблічкаДзіцячая школа мастацтваў, таблічка
* АптэкаАптэка
* Паліклініка.Паліклініка.
* Недабудаваны будынак бальніцы.Недабудаваны будынак бальніцы.
* Інтэрнат №1 Мінскай ЦЭЦ-5 на вул. Чэпіка 7, таблічка.Інтэрнат №1 Мінскай ЦЭЦ-5 на вул. Чэпіка 7, таблічка.

Вядомыя ўраджэнцы
-----------------

* Аляксандр Дзмітрыевіч Кротаў — беларускі футбаліст.
* Аляксей Кісялёў — беларускі футбаліст.
* Ягор Аляксандравіч Бяляк (нар. 1995)— беларускі барэц грэка-рымскага стылю.

Культура і грамадства
---------------------

### Культура

1 красавіка 1988 годзе была адчынена Дружненская пасялковая бібліятэка. Гісторыя бібліятэкі непарыўна звязана з гісторыяй пасёлка Дружны. Фонд бібліятэкі (2013) налічваў 3939 кніг, кнігавыдача склала 8917 экз. Паслугамі бібліятэкі карысталіся 654 чытачы. З 1998 года у бібліятэцы пачаў работу жаночы клуб «Надзея», у праграме якога — тэматычныя вечары, гадзіны паэзіі, сустрэчы з цікавымі людзьмі, паездкі ў тэатр. Галоўныя напрамкі работы: прапаганда твораў беларускіх пісьменнікаў, работа з пажылымі люзьмі па праграме «Міласэрнасць», краязнаўчая дзейнасць, здаровы лад жыцця, экалагічнае выхаванне, работа з маладымі сем’ямі. Штогод паслугамі бібліятэкі карыстаюцца 1090 чытачоў. інфармацыйны фонд налічвае 8853 экз. у тым ліку 7538 экз. кніг. Штогод карыстальнікам выдаецца больш за 19 тыс. экз. асобнікаў. Кожны трэці чытач бібліятэкі — старшакласнік або студэнт.

1 лістапада 1989 годзе была адчынена Дружненская дзіцячая бібліятэка. Штогод да паслуг бібліятэкі звяртаюцца звыш 600 чытачоў. Колькасць наведванняў складае больш за 3,3 тыс. кнігавыдача — больш за 9 тыс. экзэмпляраў. Падтрымліваецца сувязь са школай, дзіцячым садам «Сонейка», разам з імі праводзяцца масавыя мерапрыемствы. Праводзіцца шмат цікавых і разнастайных мерапрыемстваў: падарожжы па старонках любімых кніг, літаратурна-пазнавлаьныя гульні, віктарыны, конкурсна-гульнёвыя праграмы, творчыя конкурсы. У 2013 годзе пры бібліятэцы створаны тэатральны гурток «Вясёлка».

3 лістапада 1993 годзе быў адчынены Дружненскі дом культуры. Пасадачных месцаў — 300.

### Спорт

* ФК Энергія-ЦЭЦ-5

* Культура і грамадства
* Школьны стадыёнШкольны стадыён
* Дзіцячая бібліятэкДзіцячая бібліятэк
* Пасялковая бібліятэкаПасялковая бібліятэка
* Дом культурыДом культуры

Насельніцтва
------------

### Дынаміка


Царква ў гонар Раства Хрыстова
Царква Святло Евангелля
Пасёлак Дружны, як і пасёлак Свіслач з 1998 года маюць станоўчы натуральны прырост насельніцтва. Перавышэнне нараджальнасці над смяротнасцю — ад 30 да 45 % у залежнасці ад года. Адметнай асаблівасцю насельніцтва з’яўляецца адукацыйны ўзровень — да 55 % насельніцтвы маюць найвысокая адукацыя або з’яўляюцца студэнтамі ВНУ.

1985 — на камсамольска-маладзёжнай будоўлі працавала 3,5 тыс. чалавек з усяго СССР.
1986 — у Дружны эвакуіравана больш за 1200 чалавек з Прыпяці.

* 1989 — 5 тыс. жыхароў.
* 1999 — 7876 чалавек.
* 1 студзеня 2002 — 7689 жыхароў.
* 2009 — 7984 чалавекі.
* 1 студзеня 2010 — 8713 чалавек.
* 2013 — 8978 чалавек.
* 1 студзеня 2016 — 9038 чалавек.

### Рэлігія

На 1 студзеня 2017 года ў Дружным налічваецца 2 рэлігійныя грамады, якія зарэгістраваны ў Мінскам абласным выканаўчым камітэце і пастаўлены на ўлік у Пухавіцкім райвыканкаме. З якіх адна праваслаўныя грамада і адна грамада хрысціян веры евангельскай (Пяцідзясятнікі) .

**Царква ў гонар Раства Хрыстова**

У 1998 годзе распачата будаўніцтва царквы ў гонар Раства Хрыстова. Грамада належыць да Беларускай праваслаўнай царквы.

У 2015 годзе пастановай епіскапа Барысаўскага і Мар’інагорскага з мэтай дасканалення царкоўна-прыходскага жыцця ў межах Пухавіцкага раёна ўтворана Другая Пухавіцкая благачынства (дабрачынства) з цэнтрам у Дружным.

**Царква Святло Евангелля**

Заснавана грамада пад канец сакавіка 1994 года, дзяржаўная рэгістрацыя была атрымана 26 чэрвеня 1995 года. У снежні 2011 года распачата будаўніцтва храма «Царква Святло Евангелля».

Архітэктура і славутасці
------------------------

### Вуліцы

**Спіс вуліц Дружнага**:

* Лясная
* Чэпіка
* Паркавая
* Міра
* Шаманоўскага (да 1998—1999 Паркавая)
* Асенняя
* Моладзевая
* Бярозавы (завулак)
* Кветкавы (завулак)
* Зялёны (завулак)

### Славутасці

* Помнік у цэтральным парку (помнік Шаманоўскаму).
* Валун з памятнай таблічкай: Вуліца названа ў гонар Героя Савецкага Саюза ваяра інтэрнацыяналіста гвардыі старэйшага сяржанта Мікалая Чэпіка.
* Валун з памятнай таблічкай: Тут у снежні 1983 годзе забіта першая паля ў заснаванне горада энергабудаўнікоў Дружны.

* Славутасці
* Валун з памятнай таблічкайВалун з памятнай таблічкай
* Валун з памятнай таблічкайВалун з памятнай таблічкай
* Валун з памятнай таблічкайВалун з памятнай таблічкай
* Помнік у цэтральным паркуПомнік у цэтральным парку

Зноскі
------

1. ↑
2. ↑  GeoNames — 2005. Праверана 9 ліпеня 2017.<a href='https://wikidata.org/wiki/Track:Q830106'></a>
3. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
4. 1 2 3 4 5
5. ↑  Край Пухавіцкі: факты, падзеі, людзі Краязнаўчы каляндар Архівавана 9 ліпеня 2019.
6. ↑   Архівавана 20 жніўня 2016.
7. ↑   Архівавана 17 чэрвеня 2019.
8. ↑  Лучшая половина. Как все сложилось у Дружного, недостроенного белорусского атомограда
9. ↑  Решение Пуховичского районного Совета депутатов от 22 ноября 2021 г. № 235 О переносе административного центра Свислочского сельсовета Пуховичского района
10. ↑   Архівавана 2 чэрвеня 2019.
11. ↑   Архівавана 20 чэрвеня 2019.
12. ↑
13. ↑  Архіўная копія **(нявызн.)**(недаступная спасылка). Архівавана з першакрыніцы 29 верасня 2020. Праверана 29 мая 2019.
14. ↑   Архівавана 24 ліпеня 2018.
15. ↑
16. ↑
17. ↑

Літаратура
----------

* Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А. Прановіч; рэдкалегія: А. М. Карлюкевіч і інш.]. — Мінск : Беларусь, 2003. — 748 с. — 3000 экз. ISBN 985-01-0251-9

Спасылкі
--------

* Лагатып Вікісховішча На Вікісховішчы ёсць медыяфайлы па тэме Дружны (Пухавіцкі раён)
* Гісторыя Свіслачы і Дружнага
* Общественная кампания против строительства завода по производству пестицидов в Дружном Архівавана 5 студзеня 2009. (руск.)
* TUT.BY, Страсти вокруг химзавода Архівавана 27 красавіка 2009. (руск.)
* Пухавіцкі раён у Facebook

| ⛭**Свіслацкі сельсавет** |
| --- |
| Цэнтр | Дружны |
| Пасёлкі | Свіслач |